b"\n_START_ARTICLE_\nWest Bromwich Albion F.C.\n_START_PARAGRAPH_\nWest Bromwich Albion Football Club, poznan tudi pod imeni WBA, West Brom in Albion je angle\xc5\xa1ki nogometni klub. Osnovali so ga v delavnici tehtnic Salter's Spring Works leta 1878 v mestu West Bromwich, v regiji West Midlands. Trenutno igra v Premier ligi. Njihov doma\xc4\x8di stadion je The Hawthorns, nogometa\xc5\xa1i pa igrajo v \xc4\x8drtastih belo-modrih dresih._NEWLINE_Ta slavni klub je bil eden od snovalcev prve profesionalne angle\xc5\xa1ke nogometne lige na svetu. \xc4\x8ceprav The Albion ne pove veliko kot imena drugih angle\xc5\xa1kih klubov, je vseeno imel znatno vlogo v ustvarjanju nogometne igre v Angliji._NEWLINE_Nogometa\xc5\xa1i West Bromwich Albiona imajo dva nadimka: The Throstles (Drozgi), ker je na grbu kluba naslikan drozg. The Baggies (Vre\xc4\x8dke, vre\xc4\x8darji) pa so si najverjetneje izmislili rivali iz kluba Aston Ville, zaradi vre\xc4\x8dastih, \xc4\x8dvrstih hla\xc4\x8d, katere so nosili \xc5\xa1tevil\xc4\x8dni delavski navija\xc4\x8di. Tedanji navija\xc4\x8di Albiona so bili glavni delavci te\xc5\xbeke industrije._NEWLINE_Za ta klub sta igrala tudi slovenska nogometa\xc5\xa1a, Bo\xc5\xa1tjan Cesar in Robert Koren."